AIŠKINAMASIS RAŠTAS

Dėl Molėtų rajono savivaldybės tarybos 2017 m. gruodžio 21 d. sprendimo Nr. B1-238 „Dėl Molėtų rajono savivaldybės vietinės rinkliavos už leidimo išdavimą prekiauti ar teikti paslaugas savivaldybės tarybos nustatytose viešosiose vietose nuostatų patvirtinimo“ pakeitimo

**1. Parengto tarybos sprendimo projekto tikslai ir uždaviniai**

Molėtų rajono savivaldybės vietinės rinkliavos už leidimo išdavimą prekiauti ar teikti paslaugas savivaldybės tarybos nustatytose viešosiose vietose nuostatuose, patvirtintuose Molėtų rajono savivaldybės tarybos 2017 m. gruodžio 21 d. sprendimu Nr. B1-238 (toliau – Nuostatai), keičiami vietinės rinkliavos dydžiai už leidimus prekiauti ar teikti paslaugas (toliau – vietinė rinkliava) Savivaldybės tarybos nustatytose viešosiose vietose Molėtų mieste ir seniūnijose. Vietinės rinkliavos dydžių keitimą inicijuoja Molėtų rajono savivaldybės administracija ir Molėtų rajono verslo taryba. 2019 m. į savivaldybės biudžetą šios vietinės rinkliavos buvo surinkta 19,3 tūkst. Eur.

Molėtų rajono savivaldybės taryba 2020 m. vasario 26 d. sprendimu Nr. B1-44 „Dėl Molėtų rajono savivaldybės tarybos 2019 m. liepos 25 d. sprendimo Nr. B1-157 „Dėl Molėtų rajono savivaldybės viešųjų vietų prekiauti ir teikti paslaugas nustatymo“ pakeitimo“ pakeitė viešųjų vietų prekiauti ir teikti paslaugas sąrašą, todėl Nuostatuose patikslintas vietų, kuriose prekeiviai atleisti nuo vietinės rinkliavos, sąrašas.

Sprendimo tikslas - pakeisti Molėtų rajono savivaldybės vietinės rinkliavos už leidimo išdavimą prekiauti ar teikti paslaugas savivaldybės tarybos nustatytose viešosiose vietose nuostatus, patvirtintus Molėtų rajono savivaldybės tarybos 2017 m. gruodžio 21 d. sprendimu Nr. B1-238 „Dėl Molėtų rajono savivaldybės vietinės rinkliavos už leidimo išdavimą prekiauti ar teikti paslaugas savivaldybės tarybos nustatytose viešosiose vietose nuostatų patvirtinimo“.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 straipsnio 1 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – bus gautos didesnės vietinės rinkliavos įmokos į savivaldybės biudžetą.

Neigiamos pasekmės – didinama finansinė našta prekeiviams ir paslaugų teikėjams.

 **4. Priemonės sprendimui įgyvendinti**

Vykdyti teisės aktą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.